अध्ययन यह साबित करते हैं कि रोज केवल 10 से 30 मिनट तक व्यायाम करना न केवल स्वास्थकारी है, बल्कि इससे जीवन की गाड़ी की रफ्तार भी तेज हो जाती है। अमेरिकन हार्ट एसोसिएशन द्वारा 'पोषण' पर आयोजित सम्मेलन के दौरान प्रस्तुत अध्ययन रिपोर्ट में भी यही कहा गया है। हालांकि यह अध्ययन महिलाओं पर किया गया था। खास कर रजोनिवृत्त महिलाओं पर। लगातार छह महीने तक व्यायाम करने वाली महिलाओं में समाजिक कार्यो में भागीदारी, स्वास्थ्य के प्रति जागरूकता और दूसरे कार्यो में बेहतर व सक्रिय भागीदारी भी देखी गई। यानी उनका जीवन पहले से ज्यादा सकारात्मक और खुशहाल पाया गया।